El conduce fabrica morții, unde s-au fabricat 13.000 de drone kamikaze Shahed. Unele au căzut și în România. Ucraina l-a pus pe lista neagră
Serviciul de Securitate al Ucrainei (SBU) l-a identificat pe cel responsabil de fabrica unde sunt produse dronele kamikaze Shahed, numite de ruși Geran. Nu este vorba de un general fioros, ci de un om de afaceri care, la prima vedere, nu pare o amenințare. 13.000 de drone au ieșit de pe liniile de producție ale uzinei din Alabuga, Tatarstan, iar multe dintre ele au ucis și rănit civili ucraineni.